Vita:Tatabánya

message: Ez a kistérséges dolog tetszik, csak nem tudom, van-e a statisztikain kívül más értelme is, mert ha van, akkor beleírom a többi városéba is. Alensha 2005. április 24., 14:44 (CEST)
replies: text: Hát ha más nem, legalább annyi, hogy könnyebben megtalálhatóak a kisebb települések. Nem hiszem, hogy a Wikiben több haszna lenne... de nekem is tetszet, azért tettem bele... (jól mutat) :-) - Gaja 2005. április 25., 11:27 (CEST)
thread_title: Kistérségek

message: "Ez a kérdés nagy jelentőséggel bírt politikai szempontból is, hisz a négy bányaközség a haladó, demokratikus erők egyik országosan a legnagyobb területi központja volt." -- Ezt milyen forrás írja? A Szabad Nép? Mert a bányásztelep, az max. a munkásmozgalom "egyik országosan a legnagyobb" központja lehetett...
thread_title:  Községek egyesítése 

message: Csendőrsortűz nem volt véletlenül a városban, 1919 végén? Pedig itt van a régi újságban, hogy Rákosi elvtárs 1949-ben népellenes bűntettért felköttette a még élve előtalált csendőröket, akik 1919-ben belelőttek a tatabányai bányásztüntetőkbe. 82.131.210.163 (vita) 2010. február 12., 11:15 (CET)
Azt írja hogy mi a kivégzett csendőrök neve? – Szabi237 vita 2010. április 9., 21:43 (CEST)
thread_title:  Horthy-fasiszták által cenzúrázott szócikk! 

message: Csak szerintem jelentéktelen dolog felsorolni, hogy milyen nagyobb áruházak vannak a városban? A legtöbb város lapjánál nincs ilyen, a Wikipédia pedig nem egy boltkereső alkalmazás, ahova akkor járunk, ha nem tudjuk, hogy hol tudunk tejet meg kenyeret venni, nem?
Atikas vita 2014. április 29., 21:56 (CEST)
Főleg úgy, hogy 2015 februárjában a Köztársaság úti Tesco véglegesen bezár.
5.187.211.25 (vita) 2015. január 24., 09:18 (CET)
thread_title:  Áruházak? 

message: A varosunktatabanya.hu-ra hivatkozó összes link hibás, valószínű átrendezték az oldalt. Nem tudom, mik voltak az adott linkeken. Aki tudja, átírhatná, hogy megfelelő helyre mutassanak a linkek. Továbbá a népszámlálási adatok linkje sem érhető el (KSH). – Szipucsu vita 2016. május 29., 20:21 (CEST)
replies: text: Hát, nem tudom, mi történt, de a tartalom nagy része nem elérhető. Amint látom 2014 óta nem is frissül az oldal. Szerintem halott ügy ez. Vagy törölni kellene őket, vagy valami archívumból előmazsolázni... - Gaja   2016. május 29., 20:35 (CEST)
Ez, amit írsz Gaja, az nem vagy! A vagylagosság az, hogy vagy keres valaki más forráshivatkozást, vagy előbányássza pl a web.archive.org-ról a megfelelő oldalt. DE forrást csak úgy nem törlünk, még ha rossz is a linkje! Fauvirt vita 2016. május 29., 20:51 (CEST)
thread_title:  A Jegyzetek cím alatt nem (megfelelően) működő linkek 

message: Kedves Szerkesztők!
Nem tudom, kinek kéne címeznem a kérdést, ráadásul fogalmam sincs, hogy jó helyre és megfelelő formában írok-e, úgyhogy ne harapjátok le az orrom, köszi. (Öt perce regisztráltam, és csak emiatt, nem akarok senki munkájába belekontárkodni.)
Azt szeretném megtudni, hogy hol találta, aki találta a Totiserkolonie nevet. Egy órája ezt nyomozzuk, és semmi nyoma sehol. Nagyon megköszönnénk, ha kapnánk azonosítható forrást. 
Köszönöm a tatabányai könyvtár helytörténeti csoportja nevében. 
B. G.
thread_title:  Tatabánya német neve